Ish-kryebashkiaku i Vlorës Shpëtim Gjika është njohur me vendimin përfundimtar të Gjykatës .

Në bazë të vendimit të marrë nga gjykatësi Laurent Fuçia, ish-kryebashkiaku është dënuar me 4 vite burg, por që i konvertohet me dy vjet shërbim prove.

Gjika u dënua për “falsifikim dokumentesh”, “shpërdorim detyre”, “Ndërtim i paligjshëm”, dhe "për veprime që pengojnë zbulimin e të vërtetës”.

Gjykata ka kërkuar gjithashtu edhe konfiskimin e dy pallateve për të cilat u tentua të ndërtohej me dokumente false dhe kalimi i tyre në pronësi të shtetit, si dhe për tre vjet Gjika nuk ka të drejtë të kryejë asnjë funksion publik.

Nga ana tjetër, për sekretaren e tij Doriana Sulaj gjykata pushoi të gjitha akuzat e ngritura ndaj saj dhe e shpalli atë të pafajshme. Prokuroria për Sulaj kërkoi burg me 6 vjet.

Për biznesmenin Artur Haxhi gjykata e Vlorës vendosi 3 vite burg, por edhe ai, njësoj si Gjika do t’i shlyejë me shërbim prove me 3 vite.

I përfshirë në çeshtjen "Gjika" është edhe Ridvan Mersini i cili u dënua me 1 vit burg, por gjithashtu nuk do të jetë për asnjë ditë në qeli, pasi e konverton me 1 vit shërbim prove.